135. löggjafarþing 2007–2008.	Prentað upp.

Þskj. 1082 — 431. mál.	Breyttur texti.

Breytingartillögur

við frv. til l. um efni og efnablöndur.

Frá umhverfisnefnd.

1.	Fyrirsögnin I. KAFLI, Almenn ákvæði" á undan 1. gr. falli brott.

2.	Við 5. gr. 1. mgr. verði svohljóðandi:

Framleiðandi eða innflytjandi efnis, hvort sem það er hreint, í efnablöndu eða í hlutum, sem framleiðir eða flytur inn efni til markaðssetningar á Evrópska efnahagssvæðinu í meira magni en einu tonni á ári, skal skrá efnið hjá Efnastofnun Evrópu. Framleiðanda og innflytjanda er skylt að hlíta þeim takmörkunum sem skráningunni kunna að fylgja.

3.	Við 7. gr. Upphaf 1. mgr. verði svohljóðandi: Birgjar skulu láta öryggisblað fylgja við afhendingu efnis til eftirnotanda eða dreifanda, hvort sem það er hreint eða í efnablöndu, ef það fellur undir einn eða fleiri af eftirtöldum liðum.

4.	Við 8. gr. 2. mgr. orðist svo:

Óheimilt er að framleiða, flytja inn, markaðssetja eða nota efni, hvort sem það er hreint, í efnablöndu eða í hlutum, sem ekki hefur verið skráð eða eftir atvikum leyft sam
kvæmt ákvæðum þessara laga. Enn fremur er óheimilt að framleiða, flytja inn, markaðs
setja eða nota efni, hvort sem það er hreint, í efnablöndu eða í hlutum, á þann hátt að í bága fari við þær takmarkanir sem settar eru á grundvelli laga þessara og reglugerða sem settar eru með stoð í þeim, sbr. 4.–7. gr.

5.	Við 10. gr. Orðin heimilt að" í 2. mgr. falli brott.

6.	Á eftir 12. gr. komi ný grein, 13. gr., svohljóðandi:

Ríkisstjórninni er heimilt að staðfesta fyrir Íslands hönd ákvörðun sameiginlegu EES-
nefndarinnar nr. 25 frá 14. mars 2008 um breytingu á II. viðauka (Tæknilegar reglugerð
ir, staðlar, prófanir og vottun) við EES-samninginn frá 2. maí 1992 og fella inn í samn
inginn reglugerð Evrópuþingsins og ráðsins (EB) nr. 1907/2006 frá 18. desember 2006 um skráningu, mat, leyfisveitingu og takmarkanir, að því er varðar efni (REACH), stofn
un Efnastofnunar Evrópu, breytingu á tilskipun 1999/45/EB og um niðurfellingu á reglugerð ráðsins (EBE) nr. 793/93 og reglugerð framkvæmdastjórnarinnar (EB) nr. 1488/94, sem og tilskipun ráðsins 76/769/EBE og tilskipunum framkvæmdastjórnarinnar 91/155/EBE, 93/67/EBE, 93/105/EB og 2000/21/EB.

7.	Við frumvarpið bætist ákvæði til bráðabirgða, svohljóðandi:

Bann skv. 2. mgr. 8. gr. gildir ekki um efni sem forskráð eru hjá Efnastofnun Evrópu á tímabilinu 1. júní 2008 til 1. desember 2008, á meðan skráning efnisins er til meðferð
ar hjá stofnuninni. Bannið gildir ekki heldur um vörur sem afhentar voru frá framleið
anda og settar á markað á EES-svæðinu fyrir gildistöku laga þessara.